stanford-oval/wikipedia huggingface dataset:
ฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2019 รอบคัดเลือก
รอบคัดเลือกรอบแบ่งกลุ่ม > กลุ่ม > กลุ่ม 8

บทความหลัก: ฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2019 รอบคัดเลือก กลุ่ม 8
| อันดับ | ทีมด ค ก | เล่น | ชนะ | เสมอ | แพ้ | ได้ | เสีย | ต่าง | คะแนน | การผ่านเข้ารอบ |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1 |  โรมาเนีย | 10 | 7 | 3 | 0 | 19 | 4 | +15 | 24 | รอบสุดท้าย |  | — | 1–1 | 2–0 | 2–0 | 1–1 | 4–0 |
| 2 |  โปรตุเกส | 10 | 7 | 1 | 2 | 33 | 11 | +22 | 22 | รอบเพลย์ออฟ |  | 1–2 | — | 4–2 | 2–0 | 2–1 | 7–0 |
| 3 |  บอสเนียและเฮอร์เซโกวีนา | 10 | 6 | 0 | 4 | 24 | 11 | +13 | 18 |  |  | 1–3 | 3–1 | — | 1–0 | 3–0 | 6–0 |
| 4 |  เวลส์ | 10 | 4 | 1 | 5 | 11 | 14 | −3 | 13 |  |  | 0–0 | 0–2 | 0–4 | — | 3–1 | 2–1 |
| 5 |  สวิตเซอร์แลนด์ | 10 | 3 | 1 | 6 | 11 | 18 | −7 | 10 |  |  | 0–2 | 2–4 | 1–0 | 0–3 | — | 3–0 |
| 6 |  ลีชเทินชไตน์ | 10 | 0 | 0 | 10 | 2 | 42 | −40 | 0 |  |  | 0–2 | 0–9 | 0–4 | 1–3 | 0–2 | — |
แหล่งที่มา: ยูฟ่า
รอบคัดเลือกรอบแบ่งกลุ่ม > กลุ่ม > กลุ่ม 9

บทความหลัก: ฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2019 รอบคัดเลือก กลุ่ม 9
| อันดับ | ทีมด ค ก | เล่น | ชนะ | เสมอ | แพ้ | ได้ | เสีย | ต่าง | คะแนน | การผ่านเข้ารอบ |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1 |  ฝรั่งเศส | 10 | 9 | 1 | 0 | 24 | 6 | +18 | 28 | รอบสุดท้าย |  | — | 1–1 | 2–1 | 4–1 | 3–0 | 2–0 |
| 2 |  สโลวีเนีย | 10 | 4 | 4 | 2 | 14 | 12 | +2 | 16 |  |  | 1–3 | — | 2–0 | 2–1 | 1–1 | 3–1 |
| 3 |  มอนเตเนโกร | 10 | 3 | 2 | 5 | 15 | 15 | 0 | 11 |  |  | 0–2 | 1–3 | — | 5–1 | 0–0 | 3–0 |
| 4 |  คาซัคสถาน | 10 | 2 | 4 | 4 | 13 | 18 | −5 | 10 |  |  | 0–3 | 0–0 | 1–1 | — | 1–1 | 3–0 |
| 5 |  บัลแกเรีย | 10 | 2 | 4 | 4 | 10 | 11 | −1 | 10 |  |  | 0–1 | 3–0 | 3–1 | 2–2 | — | 0–1 |
| 6 |  ลักเซมเบิร์ก | 10 | 2 | 1 | 7 | 7 | 21 | −14 | 7 |  |  | 2–3 | 1–1 | 1–3 | 0–3 | 1–0 | — |
แหล่งที่มา: ยูฟ่า
หมายเหตุ:
1 2  ผลการแข่งขัน เฮด-ทู-เฮด: บัลแกเรีย 2–2 คาซัคสถาน, คาซัคสถาน 1–1 บัลแกเรีย (คาซัคสถาน ชนะด้วยกฏประตูทีมเยือน).
↑  แมตช์ระหว่าง ลักเซมเบิร์ก พบ คาซัคสถาน ตามเดิมจบลงที่ชัยชนะ 1–2 สำหรับคาซัคสถาน, แต่ต่อมาได้มอบให้คาซัคสถานชนะผ่าน 0–3, หลังจากที่ ยูฟ่า มีบทสรุปได้ว่า ลักเซมเบิร์ก มีผู้เล่นที่ไม่มีคุณสมบัติลงสนาม.
รอบคัดเลือกรอบแบ่งกลุ่ม > การจัดอันดับทีมอันดับสองที่ดีที่สุด

| อันดับ | กลุ่ม | ทีมด ค ก | เล่น | ชนะ | เสมอ | แพ้ | ได้ | เสีย | ต่าง | คะแนน | การผ่านเข้ารอบ |
| --- | --- | --- | --- | --- | --- | --- | --- | --- | --- | --- | --- |
| 1 | 3 |  โปแลนด์ | 8 | 6 | 2 | 0 | 19 | 6 | +13 | 20 | รอบเพลย์ออฟ |
| 2 | 1 |  กรีซ | 8 | 6 | 1 | 1 | 17 | 5 | +12 | 19 | รอบเพลย์ออฟ |
| 3 | 7 |  ออสเตรีย | 8 | 5 | 1 | 2 | 17 | 7 | +10 | 16 | รอบเพลย์ออฟ |
| 4 | 8 |  โปรตุเกส | 8 | 5 | 1 | 2 | 17 | 11 | +6 | 16 | รอบเพลย์ออฟ |
| 5 | 6 |  สวีเดน | 8 | 4 | 2 | 2 | 12 | 8 | +4 | 14 |  |
| 6 | 2 |  ไอร์แลนด์เหนือ | 8 | 4 | 2 | 2 | 9 | 8 | +1 | 14 |  |
| 7 | 4 |  เนเธอร์แลนด์ | 8 | 3 | 3 | 2 | 12 | 6 | +6 | 12 |  |
| 8 | 9 |  สโลวีเนีย | 8 | 3 | 3 | 2 | 10 | 10 | 0 | 12 |  |
| 9 | 5 |  นอร์เวย์ | 8 | 3 | 2 | 3 | 11 | 11 | 0 | 11 |  |
แหล่งที่มา: ยูฟ่า
กฎการจัดอันดับ: 1) คะแนน; 2) ผลต่างประตู; 3) ประตูที่ทำได้; 4) ประตูเยือนที่ทำได้; 5) คะแนนทางการรับโทษวินัย; 6) ค่าสัมประสิทธิ์.
รอบเพลย์ออฟ

บทความหลัก: ฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2019 รอบเพลย์ออฟ
รอบเพลย์ออฟ > การจับสลาก

การจับสลากสำหรับรอบเพลย์ออฟได้จัดขึ้นเมื่อวันที่ 19 ตุลาคม พ.ศ. 2561 (ค.ศ. 2018), 13:00 CEST, ที่สำนักงานใหญ่ยูฟ่าในเมือง นียง, ประเทศสวิตเซอร์แลนด์. สี่ทีมจะถูกจับสลากอยู่ในสองคู่ในรูปแบบสองนัดเหย้าและเยือน.
รอบเพลย์ออฟ > นัด

ทีมชนะเลิศจากรอบเพลย์ออฟสองทีมจะได่สิทธิ์เข้าสู่ ทัวร์นาเมนต์รอบสุดท้าย.
| ทีมแรก |   ผล   | ทีมที่สอง |   นัดแรก   |   นัดที่สอง   |
| --- | --- | --- | --- | --- |
| กรีซ  | 0–2 |  ออสเตรีย | 0–1 | 0–1 |
| โปแลนด์  | 3–2 |  โปรตุเกส | 0–1 | 3–1 |
ทีมที่ผ่านเข้ารอบ

ด้านล่างนี้คือ 12 ทีมที่ได้สิทธิ์สำหรับทัวร์นาเมนต์รอบสุดท้าย.
| ทีม | เข้ารอบในฐานะ | วันที่ผ่านเข้ารอบ | ผลงานครั้งที่ผ่านมาใน อันเดอร์-21 ยูโร1 เฉพาะยุค ยู-21 เท่านั้น (ตั้งแต่ปี ค> ศ. 1978) |
| --- | --- | --- | --- |
|  อิตาลี | * !เจ้าภาพ | 000000002016-12-09-00009 ธันวาคม 2016 | 19 (1978, 1980, 1982, 1984, 1986, 1988, 1990, 1992, 1994, 1996, 2000, 2002, 2004, 2006, 2007, 2009, 2013, 2015, 2017) |
|  โครเอเชีย | 1 !กลุ่ม 1 ชนะเลิศ | 000000002018-10-15-000015 ตุลาคม 2018 | 2 (2000, 2004) |
|  สเปน | 2 !กลุ่ม 2 ชนะเลิศ | 000000002018-09-06-00006 กันยายน 2018 | 13 (1982, 1984, 1986, 1988, 1990, 1994, 1996, 1998, 2000, 2009, 2011, 2013, 2017) |
|  เดนมาร์ก | 3 !กลุ่ม 3 ชนะเลิศ | 000000002018-10-16-000116 ตุลาคม 2018 | 7 (1978, 1986, 1992, 2006, 2011, 2015, 2017) |
|  อังกฤษ | 4 !กลุ่ม 4 ชนะเลิศ | 000000002018-10-11-000111 ตุลาคม 2018 | 14 (1978, 1980, 1982, 1984, 1986, 1988, 2000, 2002, 2007, 2009, 2011, 2013, 2015, 2017) |
|  เยอรมนี | 5 !กลุ่ม 5 ชนะเลิศ | 000000002018-10-12-000212 ตุลาคม 2018 | 11 (19822, 19902, 1992, 1996, 1998, 2004, 2006, 2009, 2013, 2015, 2017) |
|  เบลเยียม | 6 !กลุ่ม 6 ชนะเลิศ | 000000002018-10-16-000216 ตุลาคม 2018 | 2 (2002, 2007) |
|  เซอร์เบีย | 7 !กลุ่ม 7 ชนะเลิศ | 000000002018-10-12-000112 ตุลาคม 2018 | 10 (19783, 19803,  19843, 19903, 20044, 20064, 2007, 2009, 2015, 2017) |
|  โรมาเนีย | 8 !กลุ่ม 8 ชนะเลิศ | 000000002018-10-16-000316 ตุลาคม 2018 | 1 (1998) |
|  ฝรั่งเศส | 9 !กลุ่ม 9 ชนะเลิศ | 000000002018-09-07-00007 กันยายน 2018 | 8 (1982, 1984, 1986, 1988, 1994, 1996, 2002, 2006) |
|  ออสเตรีย | P !เพลย์ออฟ ชนะเลิศ | 000000002018-11-20-000220 พฤศจิกายน 2018 | 0 (ครั้งแรก) |
|  โปแลนด์ | P !เพลย์ออฟ ชนะเลิศ | 000000002018-11-20-000120 พฤศจิกายน 2018 | 6 (1982, 1984, 1986, 1992, 1994, 2017) |
หมายถึงแชมป์สำหรับปีนั้น.  หมายถึงเจ้าภาพสำหรับปีนั้น.
ในฐานะ เยอรมนีตะวันตก
ในฐานะ ยูโกสลาเวีย
ในฐานะ เซอร์เบียและมอนเตเนโกร
อันดับผู้ทำประตูสูงสุด

Dawid Kownacki
Robert Skov
Borja Mayoral
Landry Dimata
Josip Brekalo
Martin Terrier
Cedric Teuchert
Diogo Gonçalves
George Puşcaş
Georgi Melkadze
Luka Jović
Carlos Strandberg
แหล่งที่มา: UEFA.com
สำหรับรายชื่อเต็มของผู้ทำประตู, ดูแต่ละส่วนในแต่ละกลุ่มได้ที่:
กลุ่ม 1
กลุ่ม 2
กลุ่ม 3
กลุ่ม 4
กลุ่ม 5
กลุ่ม 6
กลุ่ม 7
กลุ่ม 8
กลุ่ม 9
รอบเพลย์ออฟ
แหล่งข้อมูลอื่น

เว็บไซต์ทางการ
วาทกรรม

วาทกรรม คือรูปแบบของความคิด หรือกรอบความคิด เกี่ยวกับเรื่องใดเรื่องหนึ่ง ที่มีลักษณะเป็นสถาบันและมีการสืบทอด "ซึ่งแสดงออกผ่านทางการพูดและเขียนอย่างจริงจัง/ประโยคหรือนิยามที่ใช้บ่อยๆ" เพื่อที่จะคงไว้ซึ่งลักษณะของวาทกรรม และการปรับเปลี่ยนลักษณะของวาทกรรมนั้น ๆ
วาทกรรมแต่ละเรื่องมีระบบความคิด และเหตุผลของตน ในการอธิบายหรือมอง "ความจริง" ซึ่งวาทกรรมเรื่องเดียวกัน แต่ต่างระบบความคิดและเหตุผลก็จะมีความแตกต่างกันออกไป ในการให้อรรถาธิบายต่อเรื่องนั้น ๆ ดังนั้นในเรื่องเดียวกันจึงมีวาทกรรมหลายชุดที่เกี่ยวข้องและวาทกรรมแต่ละชุดก็มีความขัดแย้ง หรือปฏิเสธ "ความจริง" ของวาทกรรมอีกชุดหนึ่งได้
นอกจากนี้แล้วการเกิดขึ้นของวาทกรรมแต่ละชุดในแต่ละเรื่องย่อมมีจุดประสงค์ ตัวอย่างเช่นวาทกรรมของกลุ่มที่ต่อต้านเกย์ ก็มีจุดประสงค์เพื่อที่จะต่อต้านชายที่มีพฤติกรรมรักร่วมเพศ และพยายามที่จะแสดงให้เห็นว่าพฤติกรรมรักร่วมเพศเป็นพฤติกรรมที่ขัดต่อศีลธรรมอันดีของสังคม และยังเป็นการละเมิดบรรทัดฐานของสังคม ตลอดจนถือว่าพฤติกรรมเช่นนี้เป็นสิ่งผิดปกติและสมควรที่จะได้รับการแก้ไขให้ถูกต้อง เป็นต้น
การเข้ามาของมโนทัศน์

คำว่า วาทกรรม เข้ามาในวงการสังคมศาสตร์ไทยเป็นครั้งแรกในเชิงอรรถของบทความเกี่ยวกับ ฌอง โบดริยาร์ด ของ สุทธิพันธ์ จิราธิวัฒน์ และ จีรติ ติงศภัทย์ ในวารสาร จดหมายข่าวสังคมศาสตร์ Vol.10 No.4 พ.ค.- ก.ค. ค.ศ. 1988 (พ.ศ. 2531) อย่างไรก็ดีผู้ที่เป็นคนใช้คำว่า วาทกรรม ในฐานะคำแปลของคำว่า discourse นั้นก็คือ สมเกียรติ์ วันทะนะ บรรณาธิการการของจดหมายข่าวสังคมศาสตร์ ซึ่งข้อมูลตรงนี้มีระบุไว้ที่เชิงอรรถของบทความดังกล่าว
อย่างไรก็ดีคำว่าวาทกรรมนั้นก็ได้ปรากฏตัวอย่างเต็มรูปแบบในบทความ "ฟุ้งวาทกรรมว่าด้วยอูฐวิทยา" ในจดหมายข่าวสังคมศาสตร์ Vol.11 No.1 1998 ซึ่งหลังจากนั้นคำว่าวาทกรรมก็ได้มีการใช้ในวงวิชาการอย่างกว้างขวางขึ้นเรื่อย ๆ และขยายมานอกวงวิชาการในเวลาต่อมา
วัดสระประสานสุข

| วัดสระประสานสุข |
| --- | --- |


ชื่อสามัญ: วัดสระประสานสุข, วัดบ้านนาเมือง
ที่ตั้ง: ตำบลไร่น้อย อำเภอเมืองอุบลราชธานี จังหวัดอุบลราชธานี
ประเภท: วัดราษฎร์
นิกาย: ธรรมยุติกนิกาย
 สถานีย่อยพระพุทธศาสนา
วัดสระประสานสุข เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ตำบลไร่น้อย อำเภอเมืองอุบลราชธานี จังหวัดอุบลราชธานี
วัดสระประสานสุข หรือ วัดบ้านนาเมือง ตั้งวัดเมื่อ พ.ศ. 2473 โดยพระศาสนดิลก (เสน ชิตเสโน) เจ้าคณะมณฑลอุบลราชธานี เจ้าอาวาสวัดศรีอุบลรัตนารามและเป็นพระอุปัชฌาย์ของ หลวงปู่บุญมี โชติปาโล อดีตเจ้าอาวาสวัดสระประสานสุข เดิมที่ดินนี้เป็นสวนมะพร้าวของขุนประสารโทรกิจและท่านขุนประสารโทรกิจได้ถวายให้เป็นที่สร้างวัด ปัจจุบันมีพื้นที่ 75 ไร่ ได้รับพระราชทานวิสุงคามสีมาเมื่อ พ.ศ. 2505
จุดเด่นของวัดคืออุโบสถรูปเรือสุพรรณหงส์ประดับตกแต่งด้วยเซรามิก นอกจากนี้ยังมีหอระฆังประดับเซรามิก พิพิธภัณฑ์หลวงปู่บุญมี และวิหารกลางน้ำเรือธรรมนาคราช หรือที่เรียกกันสั้น ๆ ว่าวิหารกลางน้ำที่สร้างไว้กลางน้ำบนพญานาคราชรูปร่างคล้ายเรือ ส่วนหัวเป็นพญานาคราช 5 เศียร ทางเดินเข้าวิหารกลางน้ำเป็นทางเดินด้านหางนาคราช และซุ้มประตูวัดเป็นซุ้มประตูพระอินทร์ทรงช้างเอราวัณ 3 เศียร
วัดยังมีเกจิอาจารย์ชื่อดัง เป็นที่เคารพศรัทธาของชาวอุบลและพุทธศาสนิกชนทั่วไป ได้แก่ หลวงปู่บุญมี โชติปาโล
วัดสระพัง (จังหวัดนครปฐม)

| วัดสระพัง |
| --- | --- |

ที่ตั้ง: ตำบลดอนข่อย อำเภอกำแพงแสน จังหวัดนครปฐม
ประเภท: วัดราษฎร์
นิกาย: มหานิกาย
เจ้าอาวาส: พระครูไพโรจน์ภัทรกุล
 สถานีย่อยพระพุทธศาสนา
วัดสระพัง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลดอนข่อย อำเภอกำแพงแสน จังหวัดนครปฐม มีที่ดินตั้งวัดเนื้อที่ 14 ไร่ 3 งาน 84 ตารางวา
วัดสระพังสร้างเมื่อปี พ.ศ. 2470 ได้รับพระราชทานวิสุงคามสีมาเมื่อวันที่ 14 พฤศจิกายน พ.ศ. 2510 ผู้สร้างวัดคือ หลวงพ่ออินทร์ จากวัดบ่อน้ำจืด และมีเจ้าอาวาสถัดมาคือพระอาจารย์มาก 7 ปี พระอาจารย์นม 3 ปี พระอาจารย์ย้อย (ไม่ได้เป็นเจ้าอาวาส อยู่ 24 ปี) หลวงพ่อเณร ต่อมาเมื่อ พ.ศ. 2508 ได้ก่อสร้างอุโบสถปิดทอง พ.ศ. 2512 พระอาจารย์ปรีชา มาเป็นเจ้าอาวาส พ.ศ. 2526 พระครูไพโรจน์ภัทรคุณ มาเป็นเจ้าอาวาส พ.ศ. 2530  ชาวบ้านได้นิมนต์หลวงพ่อเณร สมบูรณ์จริง มาเป็น เจ้าอาวาส และสร้างอุโบสถปิดทองเมื่อ พ.ศ. 2512  หลวงพ่อทองย้อย (ไม่ได้เป็นเจ้าอาวาส) ได้ย้ายกุฏิ จากทิศใต้ไปทิศเหนือ ปัจจุบันมีพระครูไพโรจน์ภัทรกุล เป็นเจ้าอาวาส
วัดสระพังมีปูชนียวัตถุได้แก่ พระพุทธรูป หลวงพ่อโสธรจำลองขนาดหน้าตัก 50 นิ้ว และพระประธานในอุโบสถ หล่อขึ้นเมื่อ พ.ศ. 2505 ต่อมาได้เกิดไฟไหม้ในอุโบสถ เนื่องจากพระรูปนึงได้จุดเทียนใหญ่ไว้สำหรับสวดมนต์และไม่ได้ดับ อุโบสถเสียหายมาก พื้นปูนระเบิด ผนังเพดานปูนที่ฉาบภายในเสียหายทั้งหมด พระประธานเองได้รับการบูรณะปิดทองทั้งองค์ใหม่เมื่อ พ.ศ. 2533 โดยตัวช่างซ่อมองค์พระเอง เป็นประธานทำบุญปิดทอง ภายในวัดมีหุ่นยักษ์
วัดสระมงคล (จังหวัดนครปฐม)

| วัดสระมงคล |
| --- | --- |

ที่ตั้ง: ตำบลสระสี่มุม อำเภอกำแพงแสน จังหวัดนครปฐม
ประเภท: วัดราษฎร์
นิกาย: ธรรมยุติกนิกาย
 สถานีย่อยพระพุทธศาสนา
วัดสระมงคล เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลสระสี่มุม อำเภอกำแพงแสน จังหวัดนครปฐม
วัดสระมงคลตั้งวัดเมื่อวันที่ 17 กุมภาพันธ์ พ.ศ. 2542 ในชื่อ "วัดสระมงคล" ผู้ขออนุญาตตั้งวัดคือ นายรุ่งโรจน์ กิตติถาวร ได้รับพระราชทานวิสุงคามสีมาเมื่อวันที่ 9 กรกฎาคม พ.ศ. 2545
หลวงปู่พระมหาเจิม ปญฺญาพโล เป็นพระเถระชั้นผู้ใหญ่อีกรูปหนึ่งของนครปฐม ได้รับการยกย่องว่าเป็นพระที่เคร่ง ครัดพระธรรมวินัย ใส่ใจปฏิบัติกัมมัฏฐานเป็นยอดพระเกจิแห่งยุคอีกรูปหนึ่ง ท่านได้รับนิมนต์ให้มาดำรงตำแหน่งเจ้าอาวาสวัดสระมงคล วัดสระมงคลในช่วงนั้น มิได้เป็นวัดที่มีเสนาสนะพร้อมสมบูรณ์ แม้จะอยู่ไม่ไกลจากกรุงเทพมากนักแต่สภาพพื้นที่วัด ใครที่เดินทางไปอาจหาไม่เจอได้ เพราะห่างจากถนนใหญ่พอสมควร ป้ายใหญ่บอกทางก็ไม่มี ถนนมีความคดเคี้ยว จนนึกไม่ถึงว่าจะมีอารามอยู่ในพื้นที่นี้ ทั้งนี้หลวงปู่เจิมได้สร้างคุณูปการแก่วัดเป็นอันมาก ก่อสร้างถาวรวัตถุของวัด อาทิ สร้างหอสวดมนต์ ศาลาการเปรียญ สำหรับหมู่กุฏิของวัด มีความเป็นระเบียบเรียบร้อยสวยงาม อยู่ท่ามกลางความร่มรื่นของแมกไม้ เหมาะแก่การปฏิบัติธรรม
ด้านวัตถุมงคล บ่อยครั้งที่มีลูกศิษย์และสาธุชนที่เลื่อมใสหลวงปู่เจิม จะเข้ามากราบขออนุญาต แต่หลวงปู่เจิมไม่เคยอนุญาตให้จัดสร้าง แต่ในที่สุดได้อนุญาตให้จัดสร้างเพียงครั้งเดียวและครั้งสุดท้าย จากนั้นให้เลิกสร้างโดยเด็ดขาด สาเหตุที่อนุญาตให้จัดสร้างวัตถุมงคลในครั้งนี้ เพื่อหาปัจจัยสมทบทุนสร้างพิพิธภัณฑ์บริขารของท่าน
วัดสระน้ำส้ม

| วัดสระน้ำส้ม |
| --- | --- |

ที่ตั้ง: ตำบลห้วยขวาง อำเภอกำแพงแสน จังหวัดนครปฐม
ประเภท: วัดราษฎร์
นิกาย: ธรรมยุติกนิกาย
เจ้าอาวาส: พระอธิการวันชัย ปภัสสโร
 สถานีย่อยพระพุทธศาสนา
วัดสระน้ำส้ม เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลห้วยขวาง อำเภอกำแพงแสน จังหวัดนครปฐม วัดนี้เป็นสถานที่แห่งหนึ่งซึ่งผู้ศรัทธา เชื่อว่ามีความผูกพันข้องเกี่ยวกับพญานาค
วัดสระน้ำส้มเป็นวัดโบราณเก่าแก่ ไม่รู้ว่าใครเป็นผู้สร้างเอาไว้ จนเมื่อปี พ.ศ. 2532 นายสุทธิ นาคสมภพ คหบดีใจบุญ บุตร ธิดาและญาติพี่น้อง ร่วมกันถวายที่ดินให้บูรณะวัดและรับอุปถัมภ์วัด โดยนิมนต์ หลวงพ่อสมชาย ฐิตธัมโม จากวัดอุดมคงคาคีรีเขต อำเภอมัญจาคีรี จังหวัดขอนแก่น มาจำพรรษา
ต่อมาในปี พ.ศ. 2535 หลวงพ่อสมชาย ได้ปลีกวิเวกปฏิบัติธรรมในป่าเขาแถบจังหวัดเพชรบูรณ์ พระปฐมคณาจารย์ เจ้าคณะจังหวัดนครปฐม-สุพรรณบุรี (ธรรมยุติ) ได้มีคำสั่งให้ พระครูปุญญาภินันท์ (หลวงพ่อบุญมี เตชปุญโญ) ไปเป็นเจ้าอาวาสแทน กระทั่งปี พ.ศ. 2543 คณะกรรมการวัดและชาวบ้านขออนุญาตปฏิสังขรณ์วัดและก่อสร้างถาวรวัตถุเพิ่มเติม เมื่อพระครูปุญญาภินันท์ มรณภาพเมื่อวันที่ 24 ธันวาคม พ.ศ. 2553 คณะสงฆ์จึงแต่งตั้ง พระอธิการวันชัย ปภัสสโร เป็นเจ้าอาวาสสืบต่อมาจนปัจจุบัน และได้รับพระราชทานวิสุงคามสีมาเมื่อวันที่ 13 กรกฎาคม พ.ศ. 2559
วัดสระบัวแก้ว

| วัดสระบัวแก้ว |
| --- | --- |

ที่ตั้ง: ตำบลหนองเม็ก อำเภอหนองสองห้อง จังหวัดขอนแก่น
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดสระบัวแก้ว เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหนองเม็ก อำเภอหนองสองห้อง จังหวัดขอนแก่น
วัดสระบัวแก้วตั้งวัดเมื่อ พ.ศ. 2460 ได้รับพระราชทานวิสุงคามสีมาเมื่อ พ.ศ. 2475 สิมสร้างโดยพระครูวิบูลย์พัฒนานุยุต (หลวงปู่ผุย) เจ้าอาวาส ท่านได้สร้างสิมบกหลังนี้ขึ้น โดยนำรูปแบบมาจากสิมวัดบ้านยาง ตำบลบัวมาศ อำเภอบรบือ จังหวัดมหาสารคาม ในการสร้างสิมหลังนี้ทางวัดได้ขุดสระเอาดินไปสร้างสิม ปัจจุบันจึงกลายเป็นสระบัวขนาดใหญ่ จึงได้เรียกชื่อวัดว่า "วัดสระบัวแก้ว"
สิมมีลักษณะสิมทึบแบบพื้นบ้านอีสานมีขนาด 3 ห้อง ตั้งบนฐานประทักษิณสูงจากพื้นประมาณ 50 เซนติเมตร มีประตูด้านหน้าด้านเดียว ผนังด้านข้างเจาะช่องหน้าต่างสี่เหลี่ยมขนาดเล็กที่สองห้องแรก ผนังห้องที่ 3 ก่อทึบราวบันไดทำรูปสิงห์หมอบ 1 คู่ และรูปผู้ชายนั่งห้อยขาอีก 1 คู่ ด้านหน้าสิงห์บานประตูทำเป็นกระจังไม้ประดับเหนือกรอบประตูเขียนภาพฮูปแต้มทั้งผนังด้านในด้านนอก ด้านนอกเขียนเรื่องพระลักษมณ์พระรามหรือพระรามชาดกฉบับลาวและภาพนรกภูมิผนังด้านในเขียนเรื่องพุทธประวัติและสินไซซึ่งเป็นวรรณกรรมพื้นบ้านที่นิยมเขียนเป็นฮูปแต้ม ทางวัดได้ถมดินจนเสมอกับฐานประทักษิณและหลังจากได้รับการอนุรักษ์เมื่อ พ.ศ. 2542 ได้ปูพื้นลานประทักษิณด้วยกระเบื้องดินเผา ปัจจุบันใบเสมารอบสิมโผล่ยอดขึ้นมาเพียงเล็กน้อยเนื่องจากถูกถมพื้นไปมา
วงศ์ปลาสร้อยน้ำผึ้ง

| วงศ์ปลาสร้อยน้ำผึ้ง |
| --- | --- |

ปลาสร้อยน้ำผึ้ง (Gyrinocheilus aymonieri)

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Actinopterygii
อันดับ:: Cypriniformes
วงศ์:: Gyrinocheilidae Gill, 1905
สกุล:: Gyrinocheilus Vaillant, 1902

ชนิด
 G. aymonieri   G. pennocki   G. pustulosus
วงศ์ปลาสร้อยน้ำผึ้ง เป็นวงศ์ปลาน้ำจืดวงศ์หนึ่ง ใช้ชื่อว่า Gyrinocheilidae เป็นวงศ์ปลาที่พบในภูมิภาคเอเชียตะวันออกเฉียงใต้ เป็นปลาที่มีรูปร่างเรียวทรงกระบอก แบนข้างเล็กน้อย ส่วนหัวค่อนข้างใหญ่ ตาเล็ก ปากอยู่ด้านล่างของจะงอยปาก ไม่มีฟันในลำคอ ไม่มีหนวด  ครีบอกและครีบท้องอยู่ในแนวเดียวกับสันท้อง และมีลักษณะสำคัญ คือมีช่องเล็ก ๆ อยู่ด้านบนสุดของช่องเหงือก ริมฝีปาก มีลักษณะเป็นแผ่นดูดรูปกลมใช้ดูดกินตะไคร่น้ำตามพื้นหิน และ ทราย แล้วหายใจโดยใช้น้ำผ่านเข้าช่องเปิดด้านบนฝาปิดเหงือก แล้วออกมาทางด้านข้าง แทนที่จะใช้ปากสูบน้ำเข้าอย่างปลาทั่ว ๆ ไป และมีถุงลมขนาดเล็ก
เดิมที นักมีนวิทยาได้เคยจัดปลาในวงศ์นี้ให้อยู่วงศ์เดียวกันกับวงศ์ปลาตะเพียน (Cyprinidae) มาก่อน  ปลาที่พบในวงศ์นี้มีด้วยกันทั้งหมด 3 ชนิด และมีเพียงสกุลเดียว สำหรับในประเทศไทยพบ 2 ชนิด คือ ปลาสร้อยน้ำผึ้ง (Gyrinocheilus aymonieri) และ ปลามูด (G. pennocki) พบได้ทั่วไปตามที่ราบลุ่มแม่น้ำ หรือแม้แต่ตามลำธารน้ำตก มีความสำคัญคือ เป็นปลาสวยงามที่นิยมเลี้ยงเพื่อทำความสะอาดตู้ เพราะความที่มีปากเป็นลักษณะดูดใช้สำหรับกินตะไคร่น้ำหรือเศษอาหารที่ปลาอื่นกินเหลือได้  ในอดีต แถบจังหวัดลุ่มแม่น้ำแม่กลองเช่น จังหวัดกาญจนบุรี, จังหวัดราชบุรี และจังหวัดเพชรบุรี ปลาในวงศ์นี้สามารถนำมาหมักทำน้ำปลาที่มีรสชาติดีได้ ในชื่อ "น้ำปลาสร้อยน้ำผึ้ง"
ชื่อสามัญทั่วไปในภาษาไทยเรียกปลาวงศ์นี้โดยรวมกันว่า "สร้อยน้ำผึ้ง", "น้ำผึ้ง" หรือ "มูด" หรือ "ยาลู่" หรือ "ปากใต้" ส่วนชื่อในภาษาอังกฤษเรียกว่า "Chinese algae eater"
แหล่งข้อมูลอื่น

Family Gyrinocheilidae - Algae eaters
ลิเบีย ลิเบีย ลิเบีย

| --- | --- |
ลิเบีย ลิเบีย ลิเบีย
ชื่ออื่น: يا بلادي (ยา บิลาดี)
เนื้อร้อง: อัล บะชีร์ อัล อะเรบี
ทำนอง: โมฮัมเหม็ด อับเดล วาฮับ
รับไปใช้: ค.ศ. 1951 (สมัยราชอาณาจักร)   ค.ศ. 2011 (หลังสิ้นยุคกัดดาฟี)
เลิกใช้: ค.ศ. 1969 (สมัยราชอาณาจักร)

ตัวอย่างเสียง
"ลิเบีย ลิเบีย ลิเบีย" (บรรเลง)ไฟล์ ช่วยเหลือ
 
ลิเบีย ลิเบีย ลิเบีย  (หรือในอีกชื่อ "ยา บิลาดี" หมายถึง "ประเทศของข้า") เป็นบทเพลงซึ่งประพันธ์ทำนองโดย โมฮัมเหม็ด อับเดล วาฮับ (Mohammed Abdel Wahab) บทร้องโดย อัล บะชีร์ อัล อะเรบี (Al Bashir Al Arebi) เดิมใช้เป็นเพลงชาติของราชอาณาจักรลิเบียนับตั้งแต่ได้รับเอกราชจากอิตาลีเมื่อ ค.ศ. 1951 จนถึง ค.ศ. 1969 เนื่องจากรัฐบาลของพระเจ้าอิดริสที่ 1 แห่งลิเบีย ได้ถูกรัฐประหารโดยคณะทหารภายใต้การนำของ พันเอก มูอัมมาร์ กัดดาฟี
กัดดาฟีได้นำเอาเพลงมาร์ชของอียิปต์ชื่อ "อัลลอฮุอักบัร" มาใช้เป็นเพลงชาติแห่งสาธารณรัฐสังคมนิยมประชาชนอาหรับลิเบียซึ่งสถาปนาขึ้นแทนที่รัฐบาลเดิม ตราบจนกระทั่งลิเบียได้เกิดการลุกฮือต่อต้านรัฐบาลกัดดาฟีและบานปลายไปสู่สงครามกลางเมือง ตั้งแต่ช่วงต้นปี ค.ศ. 2011 เพลง "ลิเบีย ลิเบีย ลิเบีย" ก็ได้ถูกนำมาใช้เป็นเพลงสัญลักษณ์ของฝ่ายต่อต้านรัฐบาลกัดดาฟี ภายใต้การนำของสภาถ่ายโอนอำนาจแห่งชาติมาโดยตลอด เมื่อฝ่ายสภาถ่ายโอนอำนาจแห่งชาติสามารถโค่นล้มรัฐบาลกัดดาฟีได้สำเร็จในช่วงเดือนสิงหาคมของปีเดียวกัน เพลงนี้จึงได้กลับมีสถานะเป็นเพลงชาติของลิเบียอย่างเป็นทางการอีกครั้ง
เนื้อร้อง > คำแปลไทย

บทประสานเสียง

ประเทศของข้าเอย! ด้วยการต่อสู้และความอดทนของข้า 

จงขับไล่ปัจจามิตรและโภยภัยทั้งปวง

และอยู่รอดปลอดภัยเถิด! 

จงปลอดภัยโดยถ้วนทั่ว เราคือผู้ปลดปล่อยของเจ้า 

ลิเบีย ลิเบีย ลิเบีย!
บทที่ 1

ประเทศของข้าเอย! เจ้าคือมรดกของเหล่าบรรพชน

ขออัลลอห์จงละทิ้งมวลหมู่ผู้คิดร้ายต่อเจ้า

จงปลอดภัย! เราทั้งหลายเป็นทหารของเจ้าอยู่เสมอ

หากเพื่อทำให้เจ้าอยู่รอด แม้ตายเราก็ไม่เสียดายชีวิต

เราของกล่าวคำปฏิญาณอย่างเด็ดเดี่ยว

ว่าลิเบียเอย เราจะไม่ทำให้เจ้าตกต่ำตลอดกาล

เราจะไม่ขอกลับไปเป็นทาสอีก เพราะบัดนี้เราเป็นไทแล้ว

และเราได้ปลดปล่อยแผ่นดินเกิดของพวกเราแล้ว

ลิเบีย ลิเบีย ลิเบีย!
บทประสานเสียง
บทที่ 2

บรรพชนของเราทั้งหลายได้จับดาบขึ้น

เมื่อการต่อสู้เรียกหาท่านเหล่านั้น

มือหนึ่งทรงไว้ซึ่งอัลกุรอานอันศักดิ์สิทธิ์

อีกมือหนึ่งกุมดาบไว้มั่น

เขาทั้งหลายได้สู้ตราบจนได้เผยแพร่ศาสนา
 
สันติภาพ และความเจริญรุ่งเรืองไปทั่วทั้งโลก

จงเจริญชั่วกาลนานเถิด เหล่าผู้สร้างบูรณภาพของพวกเรา

ลิเบีย ลิเบีย ลิเบีย!
บทประสานเสียง
บทที่ 3 (ฉบับดั้งเดิม)
บทที่ 3 (ฉบับใหม่)
บทประสานเสียง
บทที่ 4

บุตรแห่งลิเบีย บุตรแห่งหมู่สิงห์

เราอยู่เพื่อเกียรติยศ และเกียรติยศก็คือเจ้า

เมื่อเราเริ่มการต่อสู้ ชนทุกผู้ล้วนอยู่ข้างเรา

ขออัลลอห์โปรดคุ้มครองเอกราชของเรา

จงแสวงหาความสูงส่งอย่างที่สุด

และเตรียมพร้อมสำหรับการต่อสู้เถิด เยาวชนทั้งหลาย

ชีวิตนี้คือสงครามเพื่อเกียรติศักดื์ของบ้านเมืองเรา

ลิเบีย ลิเบีย ลิเบีย!
บทประสานเสียง
แหล่งข้อมูลอื่น

24dec1951.com (เว็บไซต์ของผู้สนับสนุนราชวงศ์เซนุสซี) เก็บถาวร 2011-08-10 ที่ เวย์แบ็กแมชชีน
ตัวอย่างไฟล์เสียง
วัดสระมรกต

| วัดสระมรกต |
| --- | --- |


ที่ตั้ง: ตำบลโคกไทย อำเภอศรีมโหสถ จังหวัดปราจีนบุรี
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดสระมรกต เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลโคกไทย อำเภอศรีมโหสถ จังหวัดปราจีนบุรี ที่ดินตั้งวัดมีเนื้อที่ 18 ไร่ 1 งาน 40 ตารางวา
วัดสระมรกตตั้งเมื่อวันที่ 26 กรกฎาคม พ.ศ. 2520 ได้รับพระราชทานวิสุงคามสีมา เมื่อวันที่ 10 กุมภาพันธ์ พ.ศ. 2521 เขตวิสุงคามสีมา กว้าง 20 เมตร ยาว 36 เมตร ภายในวัดมีกลุ่มโบราณสถานสระมรกต ซึ่งชื่อตามสระน้ำขนาดใหญ่ เรียกตามภาษาปากชาวบ้านว่า สระมรกต กำหนดอายุราว พ.ศ. 1400-1800 ประกอบไปด้วย สระมรกต สระบัว ศาสนสถานประจำโรงพยาบาล และร่องรอยของสถูปเก่า พระพุทธบาทคู่ ที่ปรากฎอยู่ในกลุ่มโบราณสถานแห่งนี้ มีอายุเก่าแก่มากที่สุดในโลก อายุเฉลี่ยราวพุทธศตวรรษที่ 14 เป็นรอยพระพุทธบาทที่เป็นรอยสลักในหินศิลาแลงธรรมชาติ กลางฝ่าพระพุทธบาทแต่ละข้างเป็นรูปธรรมจักร ระหว่างพระพุทธบาทปรากฏรูปเครื่องหมายสวัสดิกะ มีหลุมตรงกลาง สันนิษฐานว่ามีไว้เพื่อปักเสาฉัตร ภายหลังเมื่อมีการสร้างวัดขึ้นจึงได้ตั้งชื่อตามโบราณสถานนี้
อาคารเสนาสนะที่สำคัญ ได้แก่ อุโบสถกว้าง 4.5 เมตร ยาว 8 เมตร สร้างเมื่อ พ.ศ. 2521 เป็นอาคารคอนกรีตเสริมเหล็ก กุฏิสงฆ์ จำนวน 9 หลัง เป็นอาคารไม้ 5 หลัง ครึ่งตึกครึ่งไม้ 2 หลัง และตึก 2 หลัง วิหารกว้าง 12.5 เมตร ยาว 13 เมตร เป็นอาคารไม้ทรงไทย สร้างเมื่อ พ.ศ. 2509 ศาลาการเปรียญ กว้าง 14 เมตร ยาว 24 เมตร สร้างเมื่อ พ.ศ. 2518 เป็นอาคารคอนกรีตเสริมเหล็กทรงไทย หอสวดมนต์กว้าง 10 เมตร ยาว 14 เมตร สร้างเมื่อ พ.ศ. 2519 เป็นอาคารไม้  ศาลาอเนกประสงค์ กว้าง 13.5 เมตร ยาว 23.5 เมตร สร้างเมื่อ พ.ศ. 2532 เป็นอาคารคอนกรีตเสริมเหล็กทรงไทย
วัดโพธาราม (จังหวัดนครสวรรค์)

สำหรับวัดโพธารามแห่งอื่น ดูที่ วัดโพธาราม
| วัดโพธาราม |
| --- | --- |


ที่ตั้ง: ตำบลปากน้ำโพ อำเภอเมืองนครสวรรค์ จังหวัดนครสวรรค์
ประเภท: พระอารามหลวงชั้นตรีชนิดสามัญ
นิกาย: มหานิกาย
 สถานีย่อยพระพุทธศาสนา
วัดโพธาราม เป็นพระอารามหลวงชั้นตรีชนิดสามัญ สังกัดคณะสงฆ์ฝ่ายมหานิกาย ตั้งอยู่ในตำบลปากน้ำโพ อำเภอเมืองนครสวรรค์ จังหวัดนครสวรรค์ มีเนื้อที่ 15 ไร่ 2 งาน 67 ตารางวา โฉนดที่ดินเลขที่ 2181
วัดโพธารามตั้งวัดเมื่อ พ.ศ. 2420 ได้รับพระราชทานวิสุงคามสีมาครั้งแรกเมือ พ.ศ. 2435 และได้รับพระราชทานวิสุคามสีมาใหม่เมื่อวันที่ 28 พฤศจิกายน พ.ศ. 2481 เขตวิสุงคามสีมา กว้าง 40 เมตร ยาว 80 เมตร ได้รับการสถาปนาขึ้นเป็นพระอารามหลวงชั้นตรีชนิดสามัญ เมื่อวันที่ 31 พฤษภาคม พ.ศ. 2506 ที่ตั้งเดิมของวัดอยู่ริมปากแม่น้ำปิงฝั่งขวา มีต้นมะขาม 2 ต้น ต้นตะกู 1 ต้น ศาลาท่าน้ำ 2 หลัง ทางด้านที่ทำการไปรษณีย์โทรเลขปัจจุบัน ต่อมาย้ายมายังที่ตั้งปัจจุบัน ส่วนที่ธรณีสงฆ์แปลงหลังวัด เดิมเป็นป่าไผ่เป็นบริเวณเผาอัฐิของนางเอม เรียกกันว่า ยายเอม เผาอัฐิ
อาคารเสนาสนะที่สำคัญ ได้แก่ พระอุโบสถหลังใหม่ โครงสร้างคอนกรีตเสริมเหล็ก กว้าง 12 เมตร ยาว 21 เมตร ยกพื้นสูง 3 เมตร สร้างเมื่อ พ.ศ. 2475 ศาลาการเปรียญ กว้าง 19 เมตร ยาว 27 เมตร เป็นตึกทรงไทย 2 ชั้น อาคารสภาบริหารคณะสงฆ์เป็นตึกทรงไทย 3 ชั้น อาคารเรียนปริยัติธรรมเป็นตึกทรงไทย 3 ชั้น และกุฏิสงฆ์ 9 หลัง ปูชนียวัตถุที่สำคัญ ได้แก่ พระประธานในอุโบสถ ปางมารวิชัย สร้างด้วยทองเหลือง มีนามว่า พระโพธานุชินราช สร้างที่วัดระฆังโฆสิตาราม กรุงเทพมหานคร เมื่อ พ.ศ. 2456 โดยสมเด็จพระพุทธโฆษาจารย์ (หม่อมราชวงศ์เจริญ ญาณฉนฺโท)
วัดโพธาราม (อำเภอเสนางคนิคม)

สำหรับวัดโพธารามแห่งอื่น ดูที่ วัดโพธาราม
| วัดโพธาราม |
| --- | --- |

ชื่อสามัญ: วัดโพธาราม, วัดบ้านตำแย
ที่ตั้ง: ตำบลเสนางคนิคม อำเภอเสนางคนิคม จังหวัดอำนาจเจริญ
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดโพธาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเสนางคนิคม อำเภอเสนางคนิคม จังหวัดอำนาจเจริญ
วัดโพธาราม หรือ วัดบ้านตำแย เดิมชื่อ วัดศรีโพธิ์ไชย ตั้งวัดเมื่อ พ.ศ. 2364	ได้รับพระราชทานวิสุงคามสีมาเมื่อ พ.ศ. 2514 ขึ้นทะเบียนโบราณสถานเมื่อวันที่ 7 พฤศจิกายน 2548 เล่ม 122 ตอนพิเศษ 126ง สิ่งสำคัญได้แก่ ศาลาการเปรียญ หรือหอแจก
หอแจกเป็นอาคารรูปสี่เหลี่ยมผืนผ้า มีขนาดกว้าง 12.68 เมตร ยาว 15.40 เมตร สูงประมาณ 8.90 เมตร พื้นยกต่างระดับสูงประมาณ 0.90 เมตร มีมุขยื่นคลุมบันไดด้านหน้า (ทิศใต้) ซึ่งเป็นทางขึ้น  มีบันไดสร้างต่อเติมขึ้นอีก ทางด้านทิศตะวันตก และทิศตะวันออก โครงสร้างส่วนใหญ่เป็นไม้เนื้อแข็ง เช่น เสาไม้ตะเคียนทองถากให้กลมเรียว คาน ตง พื้น และฝาเป็นไม้เนื้อแข็ง หลังคาปีกนกคลุมทั้ง 4 ด้าน ส่วนบนเป็นทรงมะนิลา วัสดุมุงหลังคาเป็นสังกะสี หน้าบันเป็นปิดด้วยไม้กระดานเรียงตามแนวนอน ผนังด้านข้าง (ทิศตะวันออกและทิศตะวันตก) ช่วงยกพื้นต่างระดับมีฝากั้นเว้นช่องหน้าต่างขนาดเล็ก ๆ (ป่องเอี่ยม) ข้างละช่อง ส่วนผนังด้านหลัง (ทิศเหนือ) มีฝาไม้กั้นตลอดแนว เว้นช่องหน้าต่าง (ป่องเอี่ยม) 5 ช่อง ฝากั้นมีลักษณะเด่นคือเป็นฝาสายบัวประกอบร่องตีนช้าง คือ เชิงล่างของฝาไม้เป็นลูกฟักแนวนอน ถัดจากลูกฟักขึ้นไปเป็นฝาไม้ลูกตั้ง นอกจากนี้ไม้ปั้นลมหรือตัวลำยองแกะสลักเป็นหนามเตย หรือลายวันแล่น (ใบระกา) มีขนาดอ้วนเตี้ยหรือสั้น